stanford-oval/wikipedia huggingface dataset:
אונה צ'פלין
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 - 2008 | ספוקס | קייט | 2 פרקים |
| 2010 | נשואים, רווקים וטעויות אחרות | פביאנה | 3 פרקים |
| 2010 | El Gordo: Una historia verdadera | סילביה | מיני-סדרה |
| 2011 - 2012 | השעה | מארני מאדן | תפקיד ראשי (2 עונות); 12 פרקים |
| 2012 | שרלוק | ג'נט | פרק: "A Scandal in Belgravia" |
| 2012 - 2013 | משחקי הכס | טליסה סטארק | 11 פרקים |
| 2013 | Dates | מיה | 5 פרקים |
| 2014 | בתוך מספר 9 | סברינה | פרק: "A Quiet Night In" |
| 2014 | The Crimson Field | קיטי טרווליאן | תפקיד ראשי; 6 פרקים |
| 2014 | מראה שחורה | גרטה | פרק: "White Christmas" |
| 2016 | El padre de Caín | מרסדס | מיני-סדרה |
| 2017 | טאבו | זילפה גרי | תפקיד ראשי; 8 פרקים |
| 2018 | ארוחת ערב עם הרווה | קייטי | סרט טלוויזיה של HBO |
| 2020 | חוק קומי | ליסה פייג' | מיני-סדרה |
| 2022 | הפרת אמונים | מאדי לורנס | מיני-סדרה |
אייזיאה "סוורב" סקוט

| --- | --- |

סקוט, מרץ 2017
 לידה:  30 בספטמבר 1990 (בן 34) טקומה, וושינגטון, ארצות הברית
 שם במה:  אייזיאה "סוורב" סקוט קילשוט לוטננט ג'רמיין סטריקלנד שיין סטריקלנד סוורב סטריקלנד
 כינוי:  סוורב
 משקל:  91 ק"ג
 גובה:  1.85 מטר
 מקום מגורים:  אורלנדו, פלורידה, ארצות הברית
 לאום:  אמריקאי
 קריירה מקצוענית:  2011–הווה (כ־13 שנים)
 ליגות:  AEW
סטפון סטריקלנד (באנגלית: Stephon Strickland; נולד ב-30 בספטמבר 1990) הידוע יותר בשם הבמה שלו, סוורב סטריקלנד הוא מתאבק אמריקאי, המופיע בארגון ההיאבקות All Elite Wrestling‏ (AEW). הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה, אייזיאה "סוורב" סקוט.
תחת שם הבמה שיין סטריקלנד, הוא מוכר בעיקר בשל תקופתו בארגוני ההיאבקות Maryland Championship Wrestling‏ (MCW),‏ Major League Wrestling‏ (MLW),‏ Evolve Wrestling ו-Combat Zone Wrestling‏ (CZW), שבהם היה פעם אחת אלוף העולם במשקל כבד של MLW, פעם אחת אלוף Evolve, פעם אחת אלוף העולם במשקל כבד של CZW ופעמיים אלוף ה-Wired של CZW. כמו כן, הוא מוכר תחת שם הבמה קילשוט, תחתיו הופיע בארגון ההיאבקות Lucha Underground, שבו היה פעמיים אלוף השלישיות של Lucha Underground.
קריירת היאבקות מקצועית > WWE > מרדף אחר אליפות ה-NXT במשקל קל (2019–2020)

ב-17 באפריל 2019, דווח שסטריקלנד חתם על חוזה ב-WWE ומיד נשלח ל-WWE Performance Center, כאשר הוא נודע מעתה תחת שם הבמה אייזיאה "סוורב" סקוט. קרב הבכורה שלו היה נגד קמרון גריימס, שהיה קרב חושך (קרב שאינו שודר בטלוויזיה) בהקלטות פרקי התוכנית NXT ב-1 במאי. בחודש יוני, דווח שהוא ישתתף בטורניר הפריצה של NXT. הוא ערך את הופעת הבכורה הטלוויזיונית שלו ב-3 ביולי בפרק של התוכנית NXT, כשהפסיד לקמרון גריימס כבר בסיבוב הראשון של הטורניר. ב-23 ביולי בפרק של התוכנית 205 לייב, הוא ערך את קרב הבכורה שלו במותג, כאשר הפסיד לאלוף ה-NXT במשקל קל, דרו גולאק. באירוע Worlds Collide, שנערך ב-25 בינואר 2020, סקוט השתתף בקרב מרובע על אליפות ה-NXT במשקל קל מול האלוף דאז, אנג'ל גרזה, ג'ורדן דבלין וטראוויס בנקס, שבסופו דבלין ניצח וזכה בחגורת האליפות.
ב-12 באפריל, סקוט נמנה כאחד המשתתפים בטורניר על אליפות ה-NXT הזמנית במשקל קל; הוא הוגרל לבית ב' ביחד עם אקירה טוזאווה, אל איחו דל פנטסמה ו"ג'נטלמן" ג'ק גלאגר. במסגרת בית זה, הוא ניצח את פנטסמה, אך רשם שני הפסדים: לטוזאווה וגלאגר, מצב שגרם לו לא להעפיל לשלב הגמר. לאחר מכן, סקוט החל לנהל פיוד מול אלוף ה-NXT הזמני במשקל קל, סנטוס אסקובר (שם הבמה החדש של אל איחו דל פנטסמה), זאת לאחר שסקוט טען שהוא היחיד שהצמיד לניצחון את אסקובר. ב-26 באוגוסט בפרק של התוכנית NXT, סקוט איתגר את אסקובר לקרב על תוארו של האחרון, לעומת זאת, סקוט לא צלח במשימתו. ב-1 בספטמבר בפרק הספיישל NXT Super Tuesday, סקוט ובריזנגו (טיילר בריז ופאנדנגו) ניצחו את לגאדו דל פנטסמה (סנטוס אסקובר, חואקין ויילד וראול מנדוזה) בקרב רחוב שלושה נגד שלושה לאחר שסקוט הצמיד פעם נוספת את אסקובר, הצמדה שזיכתה אותו בקרב נוסף על אליפות ה-NXT במשקל קל מול אסקובר באירוע NXT TakeOver 31. באירוע זה, שנערך ב-4 באוקטובר, הוא כשל פעם נוספת בניסיונו לזכות בתואר.
קריירת היאבקות מקצועית > WWE > Hit Row‏ (2021)

סקוט השתתף בטורניר הזוגות לזכר דאסטי רודס, שבו הצטוות לשורות המתאבק ג'ייק אטלס. מנגד, השניים הודחו מהטורניר כבר בסיבוב הראשון על ידי הזוכים בטורניר, MSK (נאש קרטר ווס לי), קרב שהתקיים ב-13 בינואר, זאת לאחר שהשניים התווכחו ביניהם. ב-17 בפברואר בפרק של התוכנית NXT, סקוט תקף את ליאון ראף לאחר שהפסיד לו בקרב, צעד שהגדיר את דמותו כרעה. בלילה הראשון של האירוע NXT TakeOver: Stand & Deliver, שנערך ב-7 באפריל, סקוט השתתף בקרב גונטלט הדחות בן שישה משתתפים אשר קבע את הטוען לכתר לאליפות צפון אמריקה של NXT בלילה השני. בקרב זה, הוא הספיק להדיח את ראף וקמרון גריימס ואף זכה להיות בין השניים האחרונים בקרב, אך הוא הודח לבסוף על ידי המנצח בקרב, ברונסון ריד. ב-4 במאי בפרק של התוכנית NXT, סקוט גבר על ראף בקרב ספירות בכל מקום לאחר שהמתאבק טופ דולה התערב לטובתו של סקוט. לאחר הקרב, סקוט ודולה הצטרפו לשורותיהם של אשנטה "תי" אדוניס ובי-פאב, צעד שגרם להקמתה של קבוצה שנקראה בשם Hit Row. ב-29 ביוני בפרק של התוכנית NXT, סקוט ניצח את ברונסון ריד וזכה באליפות צפון אמריקה של NXT, הראשונה בקריירה שלו בארגון ה-WWE. ב-12 באוקטובר בפרק של התוכנית NXT 2.0, סקוט הצליח להגן על תוארו בהצלחה מול סנטוס אסקובר; לעומת זאת, לאחר הקרב כרמלו הייס שעזר לסקוט לבלום את מתקפותיהם של קבוצת לגאדו דל פנטסמה, תקף את סקוט ופדה עליו את חוזה שקיבל בזכייתו במסגרת טורניר הפריצה של NXT, שהקנה לו חוזה ובו הזכות להתמודד על אליפות במותג לבחירתו. בקרב ביניהם, סקוט איבד את התואר לאותו הייס, הפסד שקטע תקופת כהונה של 105 ימים כאלוף.
קריירת היאבקות מקצועית > All Elite Wrestling‏ (2022–היום)

באירוע Revolution, שנערך ב-6 במרץ 2022, הוא חתם על חוזה בארגון All Elite Wrestling‏ (AEW) והחל להופיע תחת שם הבמה סוורב סטריקלנד. קרב הבכורה שלו הגיע ב-11 במרץ בפרק של התוכנית Rampage, ובו הוא גבר על טוני ניס. שבוע לאחר מכן, סטריקלנד הצטוות לשורות קית' לי לפיוד נגד טים טאז (פאוורהאוס הובס וריקי סטארקס). ב-25 במרץ, ניתנה לו ההזדמנות להתמודד על אליפות ה-FTW של ריקי סטארקס, לעומת זאת, הוא כשל בניסיונו לזכות בתואר זה לאחר שהפסיד לאחרון. מאותה נקודה, סטריקלנד ולי החלו להתחרות בקרבות זוגות, כשביחד נודעו בשם Swerve In Our Glory. ב-13 באפריל בפרק של התוכנית Dynamite, סטריקלנד וקית' לי הפסידו להובס וסטארקס. ב-29 באפריל בפרק של התוכנית Rampage, סטריקלנד הפסיד בקרב יחידים לדארבי אלין. סוורב וקית' לי זכו באליפות הזוגות של AEW בלילה הראשון של פרק הספיישל Fyter Fest, שנערך ב-13 ביולי לאחר שניצחו בקרב משולש את האלופים לשעבר, היאנג באקס, ואת טים טאז (פאוורהאוס הובס וריקי סטארקס). ב-19 באוגוסט בפרק של התוכנית Rampage, לי וסקוט הצליחו לשמור על התואר מול פרייבט פארטי (אייזיאה קאסידי ומארק קוון). בפרק הספיישל Grand Slam של התוכנית Dynamite, שהתקיים ב-21 בספטמבר, השניים איבדו את אליפות הזוגות ל-The Acclaimed (אנתוני בואנס ומקס קאסטר).
חיים אישיים

לסטריקלנד יש בנות תאומות ובן.
אליפויות והישגים

הישגים בארגון ההיאבקות All Elite Wrestling - AEW
אליפות העולם של AEW (פעם אחת)
אליפות הזוגות של AEW (פעם אחת)  - ביחד עם קית' לי
הישגים בארגון ההיאבקות Combat Zone Wrestling – CZW
אליפות העולם במשקל כבד של CZW (פעם אחת)
אליפות ה-Wired של CZW (פעמיים)
הישגים בארגון ההיאבקות DEFY Wrestling
אליפות העולם של DEFY (פעמיים)
הישגים בארגון ההיאבקות Evolve
אליפות Evolve (פעם אחת)
הישגים בארגון ההיאבקות Ground Xero Wrestling – GXW
אליפות הכבוד של GXW (פעם אחת)
הישגים בארגון ההיאבקות Lucha Underground
אליפות השלישיות של Lucha Underground (פעמיים)   ביחד- עם דאנטה פוקס ודה מאק (1) ודה מאק וסאן אוף האבוק (1)
הישגים בארגון ההיאבקות Major League Wrestling – MLW
אליפות העולם במשקל כבד של MLW (פעם אחת)
טורניר אליפות העולם במשקל כבד של MLW‏ (2018)
הישגים בארגון ההיאבקות Next Generation Wrestling – NGW
אליפות NGW (פעם אחת)
הישגים בארגון ההיאבקות PCW Ultra
אליפות במשקל כבד של PCW Ultra (פעם אחת)
אליפות PCW Ultralight (פעם אחת)
הישגים במגזין ההיאבקות Pro Wrestling Illustrated – PWI
PWI דירג אותו במקום ה-191 מתוך 500 המתאבקים הטובים ביותר לשנת 2020
הישגים בארגון ההיאבקות Vicious Outcast Wrestling – VOW
אליפות הייפר סוניק של VOW (פעם אחת)
הישגים בארגון ההיאבקות Westside Xtreme Wrestling - wXw
אליפות הזוגות של wXw (פעם אחת)  - ביחד עם דייוויד סטאר
ליגת הזוגות העולמית (2016)  - ביחד עם דייוויד סטאר
הישגים בארגון ההיאבקות WrestleCircus - WC
אליפות רינגמאסטר של WC (פעם אחת)
הישגים בארגון ההיאבקות World Wrestling Entertainment - WWE
אליפות צפון אמריקה של NXT (פעם אחת)
הערות שוליים

↑  ארגון ה-WWE משנה את שמות הבמה של מספר מתאבקי NXT (בספרדית)
אינבר

| --- | --- |

דגימות אינבר
 מרכיבים:  ברזל (64%), ניקל (36%)
 צפיפות:  8 גרם/סמ"ק
 הערה כללית:  ידועה במקדם ההתפשטות התרמית הנמוך שלה
מקדם ההתפשטות התרמית של סגסוגות ניקל-ברזל משורטט כאן כנגד האחוז המשקלי של ניקל בסגסוגת. נקודת מינימום חדה מופיעה באחוז האינבר, 36% ניקל.
אינבר (באנגלית: Invar) היא סגסוגת ניקל-ברזל אשר ידועה בשל מקדם ההתפשטות התרמית הנמוך שלה. מקור השם אינבר הוא במילה האנגלית invariable (בלתי-משתנה) אשר מתייחס לאופן שבו הסגסוגת כמעט ואינה מתכווצת או מתרחבת בעת שינויי טמפרטורה.
הסגסוגת הומצאה בשנת 1896 על ידי הפיזיקאי השווייצרי שארל אדואר גיום. הוא זכה בפרס נובל לפיזיקה בשנת 1920 בשל המצאה זו, אשר הייתה בעלת השפעה משמעותית על מכשירים מדעיים מדויקים ועל נורות להט.
מאפיינים

בדומה לסגסוגות ניקל-ברזל אחרות, גם אינבר היא תמיסה מוצקה; כלומר זו סגסוגת בעלת פאזה יחידה, המורכבת מכ- 36% ניקל ו- 64% ברזל (אחוז משקלי).
שימושים

אינבר היא סגסוגת שימושית כאשר נדרשת יציבות ממדית גבוהה: במכשירי מדידה מדויקים, שעונים, מדי זחילה סייסמית, שסתומי מנועים, ושעונים אנטי-מגנטיים (אנ').
ראו גם

אלינבר (אנ'), סגסוגת בעלת מודול אלסטיות יציב לאורך טווח טמפרטורות
קונסטנטן (אנ') ומנגנין (אנ'), סגסוגות בעלות התנגדות חשמלית יציבה לאורך טווח טמפרטורות
סיטאל (אנ') וזרודור, חומרים קרמיים בעלי התפשטות תרמית קטנה יחסית
הערות שוליים

↑  Davis, Joseph R. Alloying: Understanding the Basics. ASM International. pp. 587–589. ISBN 0-87170-744-6.
↑  "The Nobel Prize in Physics 1920". nobelprize.org. The Nobel Foundation. נבדק ב-24 בנובמבר 2017. The Nobel Prize in Physics 1920 was awarded to Charles Edouard Guillaume "in recognition of the service he has rendered to precision measurements in Physics by his discovery of anomalies in nickel steel alloys". {{cite web}}:  (עזרה)
↑  "Material Data Sheet Alloy 36" (PDF). אורכב מ-המקור (PDF) ב-2016-06-14. נבדק ב-24 בנובמבר 2017. {{cite web}}:  (עזרה)
אייזאה סטיוארט

| --- | --- |

סטיוארט בשנת 2022
 לידה:  22 במאי 2001 (בן 23) רוצ'סטר, ניו יורק, ארצות הברית
 עמדה:  סנטר, פאוור פורוורד
 גובה:  2.03 מטרים
 מספר:  28
 מכללה:  אוניברסיטת וושינגטון
 דראפט:  בחירה מספר 16, 2020 פורטלנד טרייל בלייזרס
 קבוצות כשחקן
 2020–:  דטרויט פיסטונס
 הישגים כשחקן
 חמישיית הרוקיז השנייה של העונה‏ (2021)
אייזאה סטיוארט השני (באנגלית: Isaiah Stewart; נולד ב-22 במאי 2001) הוא כדורסלן אמריקאי, המשחק בליגת ה-NBA בקבוצת דטרויט פיסטונס. גובהו 2.03 מטרים והוא משחק בעמדות הפאוור פורוורד והסנטר.
ראשית חייו וקריירת תיכונים

סטיוארט נולד ברוצ'סטר, מדינת ניו יורק. בילדותו התחרה בכדורגל ובאיגרוף. החל בכיתה ה', התמקד בכדורסל, ספורט שאליו נמשך בשל גובהו והאתלטיות שלו.
בשנתיים הראשונות בתיכון למד סטיוארט בתיכון מקווייד ג'זואיט (אנ'). בשנתו הראשונה בתיכון, בגיל 14, נישא לגובה 2.01 מ'. בעונתו הראשונה בתיכון, רשם ממוצעים של 18.5 נקודות, 12.4 ריבאונדים ו-3.1 חסימות למשחק, ונבחר לשחקן השנה במחוז רוצ'סטר. באוקטובר 2016 שבר את עצם הזנב במבחני הקבלה לנבחרת ארצות הברית עד גיל 16, ובעקבות זאת החמיץ את מרבית העונה השנייה בתיכון. בשנתו השלישית בתיכון, עבר לתיכון לה לומייר (אנ') באינדיאנה. ב-19 משחקים רשם ממוצעים של 19.8 נקודות, 11.2 ריבאונדים ו-2.4 חסימות, והוביל את קבוצתו למאזן של 25 ניצחונות ו-4 הפסדים. האתר MaxPreps המסקר תחרויות ספורט בתיכונים ציין את סטיוארט כ״אזכור כבוד״ ברשימת השחקנים הטובים ביותר בשנתם השלישית בתיכון. בשנתו הרביעית בתיכון, רשם ממוצעים של 18.1 נקודות, 11.3 ריבאונדים ו-2.9 חסימות, והוביל את קבוצתו למאזן של 30 ניצחונות והפסד אחד. הוא זכה בפרסי "נייסמית' פרפ" (אנ') ו"מר כדורסל ארצות הברית" (אנ') הניתנים לשחקן השנה בתיכונים. כן נבחר לחמישייה הראשונה ברשימת שחקני התיכון המצטיינים של USA Today (אנ') ולחמישייה השנייה של MaxPreps.
קריירת מכללות

ב-19 בינואר 2019 התחייב לשחק כדורסל באוניברסיטת וושינגטון, כשבין היתר אוניברסיטת דיוק, אוניברסיטת קנטקי, אוניברסיטת המדינה של מישיגן ואוניברסיטת סירקיוז ניסו להביאו לשחק במדיהן. במשחק הבכורה שלו במדי וושינגטון רשם 15 נקודות והוריד 7 ריבאונדים, וכן קלע את סל הניצחון במשחק שהסתיים בתוצאה 67-64‏. הוא רשם במהלך העונה ממוצעים של 17 נקודות, 8.8 ריבאונדים ו-2.1 חסימות, ובסיום העונה נבחר לחמישייה הראשונה של ליגת המכללות ולקבוצת הפרשמנים. בסיום העונה, החליט להירשם לדראפט ה-NBA.
קריירה מקצוענית

סטיוארט נבחר בדראפט על ידי פורטלנד טרייל בלייזרס בדראפט 2020 בבחירה ה-16. ב-22 בנובמבר 2020 הועבר בטרייד ליוסטון רוקטס, לצד טרבור אריזה ובחירת סיבוב ראשון עתידית מותנית, תמורת רוברט קובינגטון. ב-24 בנובמבר הועבר שוב יחד עם אריזה בטרייד, לצד בחירת סיבוב שני עתידית, לדטרויט פיסטונס תמורת כריסטיאן ווד, בחירת סיבוב ראשון עתידית מוגנת ובחירת סיבוב שני ב-2021. ב-1 בדצמבר 2020 הודיעה דטרויט על החתמתו של סטיוארט. את העונה הסדירה הראשונה בקבוצה סיים עם ממוצעים של 7.9 נקודות, 6.7 ריבאונדים ו-1.3 חסימות.
במשחק כנגד פיניקס סאנס תקף סטיוארט את שחקן היריבה דרו יובנקס וחבט בו בפניו לפני המשחק. לאחר המשחק המשטרה לקחה את סטיוארט לחקירה
נבחרת ארצות הברית

בשנת 2018 השתתף באליפות העולם עד גיל 17 במדי נבחרת ארצות הברית, שהתקיימה בארגנטינה. בשבעה משחקים, רשם ממוצעים של 11.1 נקודות ו-8.4 ריבאונדים למשחק. במשחק הגמר, הוביל סטיוארט את קלעי שתי הנבחרות, כשקלע 15 נקודות והוריד 9 ריבאונדים, בניצחון הנבחרת על צרפת בתוצאה 52–95.
סטטיסטיקות קריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020/2021 | דטרויט | 68 | 14 | 21.4 | 0.553 | 0.333 | 0.696 | 6.7 | 0.9 | 0.6 | 1.3 | 7.9 |
| 2021/2022 | דטרויט | 71 | 71 | 25.6 | 0.510 | 0.326 | 0.718 | 8.7 | 1.2 | 0.3 | 1.1 | 8.3 |
| 2022/2023 | דטרויט | 50 | 47 | 28.3 | 0.442 | 0.327 | 0.738 | 8.1 | 1.4 | 0.4 | 0.7 | 11.3 |
| 2023/2024 | דטרויט | 46 | 45 | 30.9 | 0.487 | 0.383 | 0.753 | 6.6 | 1.6 | 0.4 | 0.8 | 10.9 |
| קריירה |  | 235 | 177 | 26.0 | 0.498 | 0.348 | 0.727 | 7.6 | 1.2 | 0.4 | 1.0 | 9.3 |
הערות שוליים

↑  Johnson, James (31 בינואר 2016). "Meet McQuaid freshman sensation Isaiah Stewart". Democrat and Chronicle. נבדק ב-18 ביולי 2019. {{cite web}}:  (עזרה)
↑  DiVeronica, Jeff (20 באוגוסט 2017). "McQuaid's Isaiah Stewart leaving for Indiana prep powerhouse". Democrat and Chronicle. נבדק ב-19 ביולי 2019. {{cite web}}:  (עזרה)
↑  Johnson, James (13 באוקטובר 2016). "McQuaid basketball star Isaiah Stewart out most of season". Democrat and Chronicle. נבדק ב-19 ביולי 2019. {{cite web}}:  (עזרה)
↑  Divens, Jordan (13 באפריל 2018). "2017–18 MaxPreps Boys Basketball Junior All-American Team". MaxPreps. נבדק ב-19 ביולי 2019. {{cite web}}:  (עזרה)
↑  Inguaggiato, Brodie (2 באפריל 2019). "Isaiah Stewart named to USA Today 2019 All-USA High School Basketball First Team". Democrat and Chronicle. נבדק ב-20 ביולי 2019. {{cite web}}:  (עזרה)
↑  Divens, Jordan (11 באפריל 2019). "MaxPreps 2018–19 High School Boys Basketball All-American Team". MaxPreps. נבדק ב-20 ביולי 2019. {{cite web}}:  (עזרה)
↑  "Washington rallies, stuns No. 16 Baylor 67-64 in Alaska". ESPN. Associated Press. 9 בנובמבר 2019. נבדק ב-11 בנובמבר 2019. {{cite news}}:  (עזרה)
↑  סערה ב-NBA: שחקן דטרויט הכה את יריבו ונעצר על ידי המשטרה, באתר ynet, 15 בפברואר 2024
אלחנן הלפמן

| --- | --- |

 לידה:  30 במרץ 1946 (בן 78) ג'לאל-אבאד, קירגיזסטן 
 מקום לימודים:  אוניברסיטת הרווארד  אוניברסיטת תל אביב 
 מנחה לדוקטורט:  ריצ'ארד א. קייבס, Hendrik S. Houthakker 
 מוסדות:  אוניברסיטת הרווארד  אוניברסיטת תל אביב 
 תלמידי דוקטורט:  Péter Eső, Juan Carlos Hallak, Miklos Koren, Giacomo Antonio Maria Ponzetto, Faruk Ashraf Khan, Eduardo Morales, Gergely Ujhelyi, Florence Christiane Jaumotte, Davide Cantoni, Kalina Manova, Danial Lashkari, Paula Bustos, Motoshige Itō 
 פרסים והוקרה:  פרס ישראל (1991)  פרס א.מ.ת. (2002)  פרס חזית הידע של קרן BBVA (2013)  עמית החברה האקונומטרית (1986)  Clarivate Citation Laureates (2007)  פרס נמרס לכלכלה (2010)  עמית מכובד של האגודה האמריקאית לכלכלה  עמית האקדמיה האמריקאית לאמנויות ולמדעים  פרס רוטשילד 
 
אלחנן הלפמן (נולד ב-30 במרץ 1946) הוא פרופסור אמריטוס לכלכלה באוניברסיטת תל אביב.
ביוגרפיה

הלפמן נולד בג'לאל-אבאד שבקירגיזסטן הסובייטית, אז חלק מברית המועצות, ועלה לישראל בשנת 1957. לאחר סיום לימודי תואר ראשון בכלכלה באוניברסיטת תל אביב המשיך את לימודיו באוניברסיטת הרווארד, אותם סיים כדוקטור בשנת 1974. באותה שנה הוא שב לארץ והצטרף לסגל אוניברסיטת תל אביב (1974 - 2004) ובמקביל, החל משנת 1997, החל לשמש פרופסור באוניברסיטת הרווארד.
במהלך השנים היה הלפמן ראש החוג לכלכלה ולמִנהל במרכז ספיר לפיתוח כלכלי (1985–1987), ראש קתדרת שרמן ליחסים כלכליים בינלאומיים באוניברסיטת תל אביב (1988 - 2004), עמית במכון הקנדי למחקר מתקדם ומשנת 2002 הוא מופקד הקתדרה לסחר חוץ באוניברסיטת הרווארד. במקביל לתפקידיו אלו היה הלפמן פרופסור אורח באוניברסיטאות ומכוני מחקר שונים ושימש חבר המועצה הלאומית לתכנון ולפיתוח, חבר המועצה המייעצת של בנק ישראל, נשיא האגודה האקונומטרית (2000), נשיא האגודה הישראלית לכלכלה (1989–1991), חבר מערכת בכתבי עת מדעיים, שימש עורך כתב העת Quarterly Journal of Economics בשנים 2008–2014, חבר דירקטוריון בנק הפועלים (1993–1996) וחברת אגם.
עיקר עבודתו האקדמית מתמקדת בכלכלה בינלאומית והוא נמנה בין מייסדי תורת הסחר החדשה ותורת הצמיחה החדשה.
הלפמן הוא חתן פרס ישראל לכלכלה (1991), חבר האקדמיה הלאומית הישראלית למדעים (1988), חבר כבוד באגודה האמריקנית לכלכלה (1991), חבר זר של האקדמיה האמריקאית לאמנויות ולמדעים (1993), חתן פרס א.מ.ת (2002), חתן פרס רוטשילד (2002), חתן פרס מהלנוביס מטעם האגודה האקונומטרית (1990), חתן פרס ברנהרד-הרמס מהמכון לכלכלת עולם (1998) וחתן פרס נמרס לכלכלה (2010). הלפמן נשוי ולו שתי בנות ונכדים.
פרופ' אלחנן הלפמן הוא הכלכלן הישראלי המצוטט ביותר בעולם.
הערות שוליים

↑  Past Presidents of the Econometric Society באתר האגודה האקונומטרית
↑  2010 Nemmers Prize Winners, אתר אוניברסיטת נורת'ווסטרן
↑  נעמה סיקולר, פרופ' אלחנן הלפמן - הכלכלן הישראלי המצוטט ביותר, באתר ynet, 8 ביולי 2007
| --- | --- |
בקרת זהויות :  NLI: 987007308518305171  PLWABN: 9810573850705606  BIBSYS: 90269017  BNE: XX1486527  BnF: cb129369503 (data)  CiNii: DA00696583  GND: 12493563X  ISNI: 0000 0001 1450 3635  LCCN: n78055946  LNB: 000134607  MGP: 202596  NDL: 00468189  NKC: vse2005270971  NLK: KAC201332104  NTA: 071314814  SNAC: w68r1ss3  SUDOC: 056878869  VIAF: 6232147270564835700008   WorldCat (עם VIAF): 6232147270564835700008
אינטר איירליינס

אינטר איירליינס (באנגלית: Inter Airlines) הייתה חברת תעופה טורקית שבסיסה היה בנמל התעופה הבינלאומי של אנטליה.
החברה הפעילה טיסות צ'רטר מבלגיה, מגרמניה ומהולנד לטורקיה, ובנוסף הפעילה טיסות עבור חברות תעופה אחרות אשר חכרו את מטוסיה.
תולדות החברה

החברה נוסדה ב-17 בדצמבר 1999 והחלה לפעול ב-4 באפריל 2002. החברה הייתה בבעלות מלאה של החברה "ברייס טיולים", והיו לה כ-200 עובדים.
ב-13 בנובמבר 2008, בעקבות המשבר הכלכלי העולמי, הפסיקה החברה את פעילותה.
צי המטוסים

| דגם | מספר מטוסים |
| --- | --- |
איירבוס A320: 2
איירבוס A321: 3
אליסון קלי

| --- | --- |
אין תמונה חופשית
 לידה:  1953 (בת 71 בערך) דרוהדה, אירלנד 
 מדינה:  אירלנד 
 השכלה:  אוניברסיטת קולג' בדאבלין  קולג' אירופה 
 
אליסון קלי (באנגלית: Alison Kelly) היא דיפלומטית אירית אשר כיהנה כשגרירה האירית לצ'כיה, לאוקראינה ולישראל. ב-2019, לאחר סיום כהונתה בישראל, יצאה לגמלאות.
קלי נולדה בדרוהדה, אירלנד. למדה באוניברסיטת קולג' בדבלין וקולג' אירופה.
הערות שוליים

↑  Aiello, Steven (2019-06-27). "Farewell Reception for Ambassador of Ireland Alison Kelly". Diplomacy.co.il (באנגלית). נבדק ב-2021-10-03.
| 0 | 1 | 2 |
| --- | --- | --- |
| הקודם: איימון מקי | שגרירת אירלנד בישראל   2015–2019 | הבא: קייל או'סאליבן |
| --- | --- |
בקרת זהויות :  NLI: 987007307132005171  PLWABN: 9810706392205606  ISNI: 0000 0001 0786 7756  LCCN: n79005487  NKC: pag2013795565  NLK: KAC201626918  SUDOC: 191781878  VIAF: 2228155769086627880006   WorldCat (עם VIAF): 2228155769086627880006 
ערך זה הוא קצרמרבנושא אישים ובנושא אירלנד. אתם מוזמנים לתרום לוויקיפדיה ו.
איסו סואומן קיאליופי

| --- | --- |

 מידע כללי
 מאת:  האולי האקולינן, מאריה וילקונה, ריטה קורהונן, וסה קויויסטו, טריה-ריטה היינונן ואירה אלהו
 שפת המקור:  פינית
 נושא:  Finnish grammar 
 הוצאה
 הוצאה:  האגודה לספרות פינית
 תאריך הוצאה:  2004
 מספר עמודים:  1,698 
 קישורים חיצוניים
 מסת"ב:  מסת"ב 951-746-557-2
 
איסו סואומן קיאליופי (בפינית: Iso suomen kielioppi, מילולית: "הדקדוק הגדול של הפינית") הוא ספר יעץ שעוסק בדקדוק הפיני. הוא הוצא לאור בשנת 2004 על ידי האגודה לספרות פינית ונחשב לספר המקיף ביותר בתחומו גם בימינו. הספר נכתב במסגרת שיתוף פעולה בין האולי האקולינן, מאריה וילקונה, ריטה קורהונן, וסה קויויסטו, טריה-ריטה היינונן ואיריה אלהו, מומחים בולטים לשפה הפינית.
הספר, שבו 1,698 עמודים, נבדל מספרי דקדוק קודמים בכך שהוא משתמש בגישה דסקריפטיווית (תיאורית) ומתאר גם את הפינית הדבורה בנוסף לפינית הספרותית הסטנדרטית.
כמו כן, הספר זמין כולו בצורה מקוונת בחינם.
אלחנן ישי

אלחנן ישי, תמונה משנות ה-60
אלחנן ישי (28 בדצמבר 1917 – 9 במאי 2001) היה מפקד הגדנ"ע והנח"ל, עוזרו האישי של דוד בן-גוריון, מנהל אגף הנוער והנח"ל במשרד הביטחון ועוזר שר הביטחון (שמעון פרס) לענייני התיישבות. היה מעוזריו הבולטים ומאנשי אמונו של שמעון פרס לאורך חלק גדול מהקריירה הפוליטית של פרס.
ביוגרפיה

נולד בשם אלחנן ונחוצקר בפולטבה שברוסיה (במאה ה-21, באוקראינה) למשפחה פולנית שגורשה לרוסיה. ב-1932 עלה לארץ ישראל במסגרת עליית הנוער והתחנך בכפר הנוער בן שמן בו שימש אחיו, עקיבא ישי, כמדריך ראשי. ב-1937 הצטרף ל"הגנה" ויצא עם הגרעין הראשון של הנוער העובד בחבר הקבוצות לכיבוש העבודה בזכרון יעקב.
ב-1940 עבר להתגורר בביתניה עילית במסגרת גרעין להתיישבות קיבוצית, שהפך לאחר מכן לקיבוץ אלומות. בקיבוץ שימש כמזכיר וגזבר הקיבוץ.
ב-1947 נשלח לצרפת עם מעפילי האונייה אקסודוס ("יציאת אירופה"), מוסווה כרופא, ופעל בקרב שארית הפליטה. ב-1948 שב לישראל והשתתף בקורס הקצינים הראשון של צה"ל ולאחריו מונה (1949) למפקד הגדנ"ע, במסגרתו קמו הפלוגה הראשונה והגדוד הראשון של הנח"ל.
בבחירות לאספה המכוננת הוצב במקום ה-63 ברשימת מפא"י, אך לא נבחר.
ב-1951 חזר לקיבוצו ויצא לשליחויות ממלכתיות מעבר לים.
בסוף מרץ 1952, מספר ימים לפני שנפתח המשא ומתן עם גרמניה על הסכם השילומים, הזעיק בן-גוריון את ישי וביקש ממנו לארגן אזרחים שימנעו ממשתתפי עצרת המונים שארגנה תנועת החרות בכיכר מוגרבי בתל אביב נגד המשא ומתן, לפתוח במהומות ולתקוף את בנייני ההסתדרות וסולל בונה. ישי עודכן במידע שוטף אודות העצרת מפי הרמטכ"ל, מפכ"ל המשטרה וראש שירות הביטחון. הוא גייס בדרכים לא צבאיות חטיבת מילואים של חברי קיבוצים, הביא אותם לתל אביב וחילק להם אלות. ביום ההפגנה, 25 במרץ, הם התערבו בתוך ההמון, לבושים בבגדים אזרחיים, בהם הסתירו את האלות. בזמן ההפגנה העביר ישי לבגין ידיעה אלמונית: "יש כאן, בתוך הקהל, אלף בחורים שבאו מהעמקים עם נשק ביד – והם מוכנים בהזדמנות הראשונה לעשות פרובוקציה ולהתנפל עליכם". לדברי ישי, בגין התייחס לאיום ברצינות וביקש מהנאספים להפגין בשקט.
ב-1953 נקרא ישי לבקשת בן-גוריון לעבור לשדה בוקר ולשמש כעוזרו האישי. ב-1955 היה פעיל מרכזי בהקמת חבל לכיש.
ב-1956 מונה לסגן ראש משלחת הרכש של משרד הביטחון בארצות הברית. בעת שהותו שם למד מדע המדינה וכלכלה באוניברסיטה בניו יורק.
בשנים 1960–1964 שימש כראש אגף הנוער והנח"ל במשרד הביטחון. ב-1967 מונה כמנהל מפעל ב' בתעשייה האווירית. ב-1971 התמנה לסגן יושב ראש ההתאחדות לכדורגל בישראל. ב-1973 שימש כעוזר שר הביטחון לענייני תיעוש ופיתוח של הספר. ב-1977 שב לתעשייה האווירית, יצא לשליחות במקסיקו, הקים משלחות של התעשייה האווירית ב-14 ארצות במרכז אמריקה ואת המשרד הראשי למכירות של מוצרי התעשייה האווירית במקסיקו. בספטמבר 1977 נבחר כיושב ראש מרכז יד לבנים. ב-1979 מונה למנהל המחלקה לשילוב ושיתוף פעולה אזורי באגף לארגון של הוועד הפועל של ההסתדרות. ב-1984 החל לעבוד כעוזר ראש הממשלה שמעון פרס לאזורי פיתוח.
חתן פרס בן-גוריון לשנת תשס"א–2000. על שמו נקראת "מכינת הנגב" הנמצאת במדרשת שדה בוקר.
נישא לחנה לבית רדושיצקי. בנם דוד (דודו), נפל במלחמת יום הכיפורים בסיני בגזרת הארמייה השנייה.
ישי נפטר בשנת 2001 ונקבר בבית העלמין ביהוד-מונוסון.
הערות שוליים

↑  יוסי גולדשטיין, אשכול: ביוגרפיה, כתר הוצאה לאור, ירושלים 2003, עמ' 460
1 2  אלומות שלנו-מוזיאון וירטואלי
↑  רשימת מפא"י לכנסת הראשונה, באתר המכון הישראלי לדמוקרטיה
↑  מיכאל בר-זוהר, בן-גוריון, כרך ב', עמ' 924–925.
↑  אליעזר מעוז, אל"מ (מיל.) בר-סבר - יו"ר; סא"ל (מיל.) ישי - סגן היו"ר, דבר, 12 באוקטובר 1971
↑  אלחנן ישי נבחר יו"ר מרכז "יד-לבנים", דבר, 2 בספטמבר 1977
↑  דוד (דודו) ישי באתר יזכור
↑  הקבר של אלחנן ישי בבית העלמין ביהוד-מונוסון, באתר BillionGraves
| --- | --- |
בקרת זהויות :  NLI: 987007411409705171  VIAF: 26156219593704742753   WorldCat (עם VIAF): 26156219593704742753